รัฐบาลไทย-ข่าวทำเนียบรัฐบาล-รองนายกรัฐมนตรี พลเอก ประวิตรฯ ย้ำบริหารจัดการน้ำอุปโภคบริโภค น้ำประปาให้เพียงพอต่อประชาชน และเตรียมเก็บน้ำรองรับฤดูแล้ง
วันศุกร์ที่ 13 ธันวาคม 2562
รองนายกรัฐมนตรี พลเอก ประวิตรฯ ย้ําบริหารจัดการน้ําอุปโภคบริโภค น้ําประปาให้เพียงพอต่อประชาชน และเตรียมเก็บน้ํารองรับฤดูแล้ง
พลเอก ประวิตรฯ  รองนายกรัฐมนตรี เป็นประธานการประชุมคณะกรรมการขับเคลื่อนแผนแม่บทการบริหารจัดการทรัพยากรน้ํา  ย้ําบริหารจัดการน้ําอุปโภคบริโภค น้ําประปาให้เพียงพอต่อประชาชน และเตรียมเก็บน้ํารองรับฤดูแล้ง
วันนี้ (13 ธ.ค.62) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการขับเคลื่อนแผนแม่บทการบริหารจัดการทรัพยากรน้ํา ครั้งที่ 1/2562 ร่วมกับหน่วยงานที่เกี่ยวข้อง
รองนายกรัฐมนตรี ได้เน้นย้ําบริหารจัดการน้ําอุปโภคบริโภคต่าง ๆ น้ําด้านการเกษตร และน้ําต้นทุน ให้เพียงพอกับความต้องการของประชาชน รวมทั้งดูแลให้มีน้ําประปาใช้ครอบคลุมทุกจังหวัด เตรียมหาแหล่งน้ําและปรับปรุงฟื้นฟูพัฒนาแหล่งน้ําธรรมชาติ เช่น การขุดลอกคูคลอง การทําแก้มลิง ฯลฯ เพื่อเก็บกักน้ําไว้ใช้ให้เพียงพอในช่วงฤดูแล้งป้องกันปัญหาขาดแคลนน้ํา พร้อมให้พิจารณาถึงความเป็นไปได้ในการนําน้ํารีไซเคิลหรือน้ําที่บําบัดแล้วมาใช้ให้เกิดประโยชน์สูงสุด และช่วยกันดูแลรักษาทรัพยากรธรรมชาติและน้ําให้ได้อย่างยั่งยืนตามแผนแม่บทการบริหารจัดการทรัพยากรน้ํา 20 ปี โดยมอบหมายให้กระทรวงคมนาคมและหน่วยงานที่เกี่ยวข้อง ดูการสร้างถนน เส้นทางรถไฟ อาคารบ้านเรือน และสิ่งก่อสร้างต่าง ๆ ต้องไม่ให้ไปกีดขวางทางน้ํา สั่งการให้สํานักงานทรัพยากรน้ําแห่งชาติ (สทนช.) ประชุมกับหน่วยงานที่เกี่ยวข้อง เช่น กระทรวงทรัพยากรธรรมชาติและสิ่งแวดล้อม กระทรวงมหาดไทย กระทรวงเกษตรและสหกรณ์ บูรณาการทํางานที่เกี่ยวกับการบริหารจัดการน้ํา การขุดเจาะน้ําบาดาล และการดูแลแหล่งน้ําร่วมกันทั้งแผนงาน/โครงการ งบประมาณ ให้ชัดเจนสอดคล้อง ดําเนินการเป็นไปตามลําดับความสําคัญเร่งด่วน เพื่อให้การบริหารจัดการทรัพยากรน้ําของประเทศทั้งระบบไม่เกิดความช้ําซ้อน และเป็นไปอย่างมีประสิทธิภาพ รวมถึงเตรียมแหล่งน้ําใต้ดิน การขุดเจาะน้ําบาดาล เพื่อป้องกันปัญหาขาดแคลนน้ํา และให้มีติดตามประเมินผลการทํางานต่าง ๆ อย่างต่อเนื่อง เพื่อให้การดําเนินการมีประสิทธิภาพ
ทั้งนี้ ที่ประชุมรับทราบผลการดําเนินงานในรอบ 2 ปีที่ผ่านมา และพิจารณาแนวทางขับเคลื่อนการดําเนินงานในระยะต่อไป ประกอบด้วยการกําหนดกรอบแนวทางการขับเคลื่อนกลยุทธ์ การแต่งตั้งคณะทํางานภายใต้คณะอนุกรรมการฯ แผนแม่บทน้ําฯ การกําหนดกรอบปฏิทินในการดําเนินงาน ตลอดจนการพิจารณาแผนปฏิบัติการของหน่วยงานภายใต้แผนแม่บทการบริหารจัดการทรัพยากรน้ํา 20 ปี ประกอบด้วย แผนปฏิบัติการด้านการจัดการน้ําเสียชุมชน ระยะ 20 ปี (พ.ศ. 2561-2580) โดยองค์การจัดการน้ําเสีย ส่งเสริมให้จัดสร้างระบบรวบรวมและบําบัดน้ําเสียชุมชนในเขตพื้นที่เทศบาล องค์กรปกครองส่วนท้องถิ่น และแหล่งท่องเที่ยวที่สําคัญ โดยที่ประชุมเห็นชอบในหลักการและมอบหมายให้องค์การจัดการน้ําเสียดําเนินการตามขั้นตอน กฎหมาย ระเบียบที่เกี่ยวข้อง โดยในกรณีที่เป็นภารกิจถ่ายโอนภารกิจ ต้องเสนอให้องค์กรปกครองส่วนท้องถิ่นพิจารณาให้ความเห็นชอบ หรือจัดทํากรอบความร่วมมือระหว่างในการดําเนินการ (MOU) ต่อไป เพื่อเป็นไปตาม พ.ร.บ. กําหนดแผนและขั้นตอนการกระจายอํานาจให้แก่องค์กรปกครองส่วนท้องถิ่น พ.ศ. 2542
พร้อมทั้งที่ประชุมได้พิจารณาโครงการเพื่อการพัฒนา ปี 2562 และ ปี 2563 โดยการประปาส่วนภูมิภาค (กปภ.) เพื่อเพิ่มประสิทธิภาพของระบบผลิต ระบบส่งน้ํา และระบบจ่ายน้ําประปาในพื้นที่ที่ประสบปัญหา ให้สามารถบริการน้ําประปาแก่ประชาชนเพิ่มขึ้นในอีก 10 ปี ข้างหน้าอย่างพอเพียง โดยที่ประชุมมอบหมายให้ กปภ. กลับไปจัดทํารายละเอียดของแผนปฏิบัติการเพิ่มเติม และประสานกับหน่วยงานที่เกี่ยวข้องในการเตรียมแหล่งน้ําต้นทุนให้เพียงพอและชัดเจนยิ่งขึ้น
สําหรับโครงการเพิ่มน้ําต้นทุนและระบบกระจายน้ําเพื่อสนับสนุนแผนปฏิบัติการฟื้นฟูเยียวยาเกษตรกรผู้ประสบภัยฝนทิ้งช่วงและอุทกภัย ของกระทรวงเกษตรและสหกรณ์ โดยกรมทรัพยากรน้ํา นั้น ที่ประชุมมอบหมายให้กรมทรัพยากรน้ํากลับไปปรับปรุงรายละเอียดในส่วนที่รับผิดชอบเพิ่มเติมให้มีความรอบคอบและรัดกุมยิ่งขึ้น ก่อนเสนอคณะกรรมการทรัพยากรน้ําแห่งชาติ (กนช.) พิจารณาอีกครั้งในการประชุมวันที่ 20 ธันวาคม 2562 นี้
ในตอนท้าย รองนายกรัฐมนตรีขอให้ทุกหน่วยงานด้านน้ําร่วมกันบูรณาการขับเคลื่อนแผนงานภายใต้แผนแม่บทน้ําให้บรรลุวัตถุประสงค์ตามยุทธศาสตร์ชาติ ในการบริหารจัดการน้ําทั้งระบบ เพื่อแก้ไขปัญหา และสร้างความมั่นคง ยั่งยืน ด้านน้ํา ให้กับประชาชนต่อไป
_____________
กลุ่มประชาสัมพันธ์และเผยแพร่ สํานักโฆษก